Øyenbryn - Enestående mor
Aller først vil jeg takke for alle de hyggelige meldingene og kommentarene på bildene i går, både her og på facebook. Alle sier at jeg stråler og det er jo nettopp det jeg føler selv. Nå trur ikke jeg ALT kommer av graviditeten og min egen lykke. Jeg har en liten hemmelighet i ermet også som jeg skal skrive et eget innlegg om senere.
Når jeg ser på bildene selv, så føler jeg nesten at det er noen andre. Den største forandringen føler jeg er øyenbrynene. Jeg har alltid tenkt at jeg burde få hjelp til å nappe dem, for selv har jeg ikke turt å gjøre stort. Tenk om jeg tok for mye og det ble seende veldig teit ut? Det er ingenting i verden nesten som ser dummere ut enn dårlig nappede øyenbryn.
Da sminkøren i studioet i går lurte på om det var greit å nappe brynene, takket jeg selvfølgelig ja, med glede. Endelig har jeg fått nappet dem perfekt. Nå gjelder det bare å passe på å holde vedlike. Tårene rant, men det var helt klart verdt det.